
Casus Belli 

+15 martie 1940 — 84 de ani de la moartea martirica a filosofului ortodox Nae Ionescu, otrăvit la ordinul lui 
Carol al II-lea. Mărturii ale lui Mircea Vulcănescu, Constantin Noica, Mircea Eliade, Vasile Băncilă, Petre Tutea 
şi ale Părintelui Gheorghe Calciu, ucenici ai Profesorului generației tinere interbelice 


Se împlinesc în acest an 84 de ani de la moartea martiricä a Profesorului Nae Ionescu. Din păcate, dupa 
decembrie 1989, Nae Ionescu nu a beneficiat de consideratia cuvenită unui mare creator de şcoală filosofică 
românească. În schimb, detractorii lui Nae Ionescu i-au depăşit în ticälosie până si pe bolşevicii anilor '50. 
Rămâne cum a spus Constantin Noica: „Dacă în România nu poate fi reconsiderat cineva, acesta este Nae 
Ionescu”. 


Pentru a aräta rolul urias al lui Nae Ionescu in edificarea culturii romane majore si reasezarea ei pe temeiurile 
Sfintei Tradiţii, redau câteva mărturii ale ucenicilor săi fideli, la rândul lor uriasi ai culturii românești si 
universale (Vasile Băncilă, Petre Ţuţea, Emil Cioran, Mircea Eliade, Părintele Gheorghe Calciu, Mircea 
Vulcănescu, Constantin Noica). 


Vasile Băncilă: “Nae Ionescu a dat conationalilor săi exemplul unei vieti de mare îndrăzneală şi de stil personal. 
Iar celor care îl înlocuiesc pe Dumnezeu, morala, familia, prietenia şi chiar neamul, cu rangul social, le-a dat un 
exemplu de o cerbicie dusă pînă la martiraj, pe care din nefericire aceştia nici nu-l pot pricepe”. 

Tot după Vasile Băncilă, Nae Ionescu a fost "cel mai mare gazetar după Eminescu, într-un timp când am avut 
colosali gazetari". 


Petre Tutea: “Nae Ionescu nu se măsura în vremea lui cu nimeni. Era el însuşi”. 


Mircea Eliade: "Când se va scrie istoria problemelor filosofiei româneşti, se va vedea că, vreme de 15 ani de 
zile, noi am fost contemporani Europei numai prin cursurile profesorului Nae Ionescu". 


Părintele Gheorghe Calciu: "A vorbi despre ortodoxia lui Nae Ionescu este ca şi cum ai căuta să demonstrezi 
într-o noapte cu lună că luna este pe cer". 


Mircea Vulcănescu: “Datoria noastră, a celor ce l-am cunoscut şi l-am iubit, nu este să-i pomenim gândurile 
numai spre desarta aducere-aminte. Ci să ni le facem trup, să ne luptăm cu ele, pentru propria noastră echilibrare. 
În lupta pe care o duce neamul nostru pentru a-şi găsi un chip spiritual al lui, contactul cu un om care a atins, cu 
aripa vie a gândului său, toate apele cugetării, toate ispitele stării omeneşti, nu poate fi decât binefăcător”. 


Constantin Noica: “Așa va fi stat singur, în temniţă. lar - om liber cum era - nimic, nici măcar înțelegerea lui fără 
seaman fata de fenomenul românesc, nu l-ar fi restituit pe deplin comunității noastre, dacă n-ar fi venit temnita. 
Dumnezeu e al tuturor popoarelor şi Viaţa e a tuturor oamenilor vii. Dar a venit temnita. Sfârşitul vieţii sale i-a 
adus temnita. Dumnezeu şi Viaţa sunt pentru neamul nostru. Nae Ionescu a plătit, pentru ca Dumnezeu şi Viaţa 
să coboare peste neamul nostru”. 

